
           Nr.23/180/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului de Comerţ Liber între România şi Bosnia şi Herţegovina, semnat la Sarajevo la 8 aprilie 2003, transmis cu adresa nr.531 din 11 septembrie 2003, înregistrată sub nr.23/180 din 11 septembrie 2003.



În raport de conţinutul şi obiectul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege pentru ratificarea Acordului de 

Comerţ Liber între România şi Bosnia şi Herţegovina, 

semnat la Sarajevo la 8 aprilie 2003



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru ratificarea Acordului de Comerţ Liber între România şi Bosnia şi Herţegovina, semnat la Sarajevo la 8 aprilie 2003, transmis cu adresa nr.531 din 11 septembrie 2003, înregistrată sub nr.23/180 din 11 septembrie 2003.



Acest proiect de lege a fost adoptat de Senat în şedinţa din 4 septembrie 2003.



Cu adresa nr.800 din 29 mai 2003 Consiliul Legislativ a avizat favorabil proiectul de lege supus aprobării.



Cu avizul nr.33/351 din 16 septembrie 2003 Comisia pentru politică externă a avizat favorabil proiectul de lege în forma adoptată de Senat.

Acest Acord are ca scop îmbunătăţirea condiţiilor concurenţiale pe piaţă pentru exportatorii din cele două ţări, la nivelul celor de care beneficiază exportatorii din ţările terţe cu care au fost deja încheiate acorduri preferenţiale.



În acest fel se va contribui la stimularea schimburilor comerciale reciproce şi a investiţiilor străine.



În textul acordului sunt cuprinse prevederi privind comerţul cu produse industriale, comerţul cu produse agricole, prevederi privind ajutorul de stat, achiziţii publice, protecţia proprietăţii intelectuale şi protocolul privind regulile de origine a mărfurilor şi cooperare vamală.



Semnarea Acordului de comerţ liber între România şi Bosnia şi Herţegovina a avut loc la 8 aprilie 2003, la Sarajevo, în baza aprobării memorandumului nr.207/ED/22 ianuarie 2003.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege în şedinţa din 17 septembrie 2003.



La lucrările comisiei a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Mitu Adrian - subsecretar de stat în Ministerul economiei şi Comerţului.



După dezbateri s-a hotărât, cu unanimitate de voturi, ca proiectul de Lege pentru ratificarea Acordului de Comerţ Liber între România şi Bosnia şi Herţegovina, semnat la Sarajevo la 8 aprilie 2003, să fie supus spre dezbatere şi adoptare în plenul Camerei Deputaţilor în forma adoptată de Senat.



La lucrările comisiei au fost prezenţi 22 deputaţi din totalul de 25 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                         SECRETAR,

                   István Antal                                           Aurelia Vasile

Consilier,

Viorela Gondoş

